|  |  |
| --- | --- |
| **NAROČNIK** | |
| **Naziv in sedež** | **Splošna bolnišnica "dr. Franca Derganca" Nova Gorica**  **Ulica padlih borcev 13A**  **5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Poslovni račun** |  |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** | v.d.direktorja: mag. Ernest Gortan |

in

|  |  |
| --- | --- |
| **STRANKA OKVIRNEGA SPORAZUMA** | |
| **Naziv in sedež** |  |
| **ID št. za DDV** |  |
| **Matična številka** |  |
| **Poslovni račun** |  |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** |  |

sklepata

|  |
| --- |
| **OKVIRNI SPORAZUM O DOBAVI MP KANILA INTRAVENOZNA, SISTEMI INFUZIJSKI IN TRANSFUZIJSKI;**  **številka 200-20/2020-** |

1. člen

PODLAGA OKVIRNEGA SPORAZUMA

|  |  |
| --- | --- |
| **Oznaka javnega naročila, ki je podlaga za sklenitev okvirnega sporazuma** | 200-20/2020, objava na portalu e-naročanje dne       pod številko       ter na portalu EU dne       pod številko      . |

2. člen

PREDMET OKVIRNEGA SPORAZUMA

* + 1. Predmet okvirnega sporazuma je dobava medicinskih pripomočkov za kanilo intravenozno, sistemi infuzijski in transfuzijski (v nadaljevanju blago) v obdobju od      do      .
    2. Vrsta, lastnosti, kakovost in opis predmeta okvirnega sporazuma so opredeljeni v spletni aplikaciji Go-Soft pri vsakem posameznem artiklu.
    3. Stranka okvirnega sporazuma z izpolnitvijo obrazca Okvirni sporazum izjavlja, da ponujeno blago v celoti ustreza navedenim opisom.

3. člen

KOLIČINE, CENE IN IZVEDBENI POGOJI

* + 1. Pogodbeni stranki se dogovorita za ceno po ceniku, kot izhaja iz ponudbenega predračuna stranke okvirnega sporazuma. Cena vključuje končno nabavno vrednost blaga z vsemi stroški in morebitnimi popusti ter DDV.
    2. Količine, kot jih je navedel naročnik v specifikaciji javnega naročila, so okvirne in so izražene glede na nabavljeno količino v preteklem letu in glede na predvideno dodatno porabo na osnovi vpeljave novih postopkov pri naročniku. Naročnik nikakor ni zavezan k nabavi določenih količin po tem okvirnem sporazumu/pogodbi. Naročnik pa se s tem okvirnim sporazumom/pogodbo zavezuje, da bo v primeru, če bo nabavljal medicinske pripomočke, ki so predmet tega okvirnega sporazuma/pogodbe, kupoval po cenah in pod pogoji dobave, kot je navedeno v tem okvirnem sporazumu/pogodbi. Pogodbeni stranki ugotavljata, da naročnik po obsegu in časovno ne more v naprej določiti potreb po sukcesivni dobavi medicinskih pripomočkov, ki so predmet tega sporazuma/pogodbe in da jih bo naročnik časovno in količinsko naročal glede na dejanske potrebe.
    3. Naročnik ima pravico kadarkoli preveriti konkurenčnost cen in v primeru ugotovljenih razlik pozvati stranko okvirnega sporazuma k pogajanjem glede oblikovanja konkurenčnih cen. V kolikor stranka okvirnega sporazuma ne pristopi k pogajanjem ali brez utemeljenega razloga ne ponudi ugodnejše cene oziroma konkurenčne cene, lahko naročnik v tem delu odstopi od dane pogodbe brez odpovednega roka.
    4. Okvirna vrednost okvirnega sporazuma/pogodbe znaša:       EUR brez DDV oziroma       EUR z DDV.

|  |  |  |
| --- | --- | --- |
| **Lokacija realizacije** | Splošna bolnišnica »Dr. Franca Derganca« Nova Gorica, Ulica padlih borcev 13/a, 5290 Šempeter pri Gorici – lekarna. | |
| **Način realizacije** | Dobava | Sprememba cen |
| DDP z DDV (Delivery Duty Paid) razloženo lokacija dobave  (skladno INCOTERMS 2010) | Cene se v času veljavnosti tega okvirnega sporazuma/pogodbe ne smejo spreminjati z izjemo v primeru spremembe zakona in ko se spremeni davčna stopnja za vrste blaga iz ponudbe v času trajanja okvirnega sporazuma/pogodbe. Cene iz ponudbe se lahko korigirajo izključno v višini nastale davčne spremembe. Povečanje vrednosti okvirnega sporazuma/pogodbe v času njegove veljavnosti iz tega naslova ne sme presegati 5% vrednosti okvirnega sporazuma/pogodbe. Naročnik mora imeti za priznano povečanje vrednosti okvirnega sporazuma/pogodbe zagotovljena sredstva. |
| **Način plačila** | Plačilni rok: 60 dni od dneva prejema pravilno izstavljenega računa, ki ni zavrnjen v roku osmih dni od prejema.  Pogodbeni stranki se dogovorita, da se medicinski pripomočki fakturirajo za vsako dostavo posebej oz. po predhodnem dogovoru enkrat do dvakrat mesečno, tako kot je bilo izdano naročilo, na podlagi podpisanih in žigosanih dobavnic s strani pooblaščenih oseb naročnika in stranke okvirnega sporazuma. V primeru neustrezne izdaje računa naročnik tega zavrne. Rok za obveznost plačila začne teči šele z dnem prejetja pravilno izstavljenega računa.  Skladno z Zakonom o opravljanju plačilnih storitev za proračunske uporabnike naročnik od 1.1.2015 prejema račune izključno v elektronski obliki (e-račun) zato bodo morale stranke okvirnega sporazuma s sedežem v RS naročniku pošiljati izključno e-račune. | |
| **Odzivni čas** | Čas, v katerem se stranka okvirnega sporazuma odzove na posamezno naročilo naročnika in sicer tako, da naročniku preko telefona potrdi dobavo blaga oziroma naročniku navede problematiko dobave.  Odzivni čas izvajalca: 1 ura od ure prejema naročila. | |
| **Rok dobave blaga** | 3 delovne dni od naročila | |
| **Zamuda in pogodbena kazen** | **Višina** | **Maksimalna višinadobavo** |
| 0,5 % od vrednosti posameznega naročila za vsak dan zamude | vendar največ 5 % vrednosti posameznega naročila |

4. člen

OBVEZNOSTI POGODBENIH STRANK

* + 1. Stranka okvirnega sporazuma se obvezuje, da bo naročniku dobavljala blago, na podlagi pisnega naročila posredovanega po elektronski pošti ali faxu, oz. izjemoma na podlagi telefonskega naročila s strani pooblaščenih oseb naročnika.

Stranka okvirnega sporazuma naročilo realizira tako, da blago dostavi DDP z DDV (Delivery duty paid), na v okvirnem sporazumu/pogodbi opredeljeno lokacijo.

Stranka okvirnega sporazuma je dolžna v roku, navedenem v tem členu, dobaviti celotno količino naročenega blaga.

* + 1. Naročnik se obvezuje na podlagi dobavnice prevzeti naročeno blago.Stranka okvirnega sporazuma mora dobavnici obvezno priložiti fotokopijo naročilnice. Ob dobavi je obvezna prisotnost pooblaščene osebe naročnika.

Količinski prevzem se opravi takoj ob prevzemu. Količinska odstopanja, ki jih ni bilo moč ugotoviti ob prevzemu in nepravilno dobavljeno blago bo naročnik pisno reklamiral takoj, najkasneje pa v 8-ih dneh od prevzema.

* + 1. Kakovost blaga mora ustrezati obstoječim standardom in deklarirani kakovosti na embalaži oz. spremljajočih dokumentih za vsako blago posebej.
    2. Neutemeljena zavrnitev naročila ali odstopanje od naročenega načina dobave pomeni kršitev pogodbene obveznosti, zaradi katere lahko naročnik izvede kritni nakup, razdre okvirni sporazum, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.

5. člen

NAČIN NAROČANJA

* + 1. Naročnik naroča blago sukcesivno, glede na potrebe po blagu, ki je predmet okvirnega sporazuma.

Pooblaščena oseba naročnika:

6. člen

PREVZEM

* + 1. Prevzem blaga se opravi z dobavnico, ki jo na podlagi pravilno izročenega količinsko in kakovostno ustreznega blaga ter spremljajočih dodatkov in listin, podpišeta skrbnika pogodbe ali pooblaščenca obeh strank.
    2. Z dnem podpisa dobavnice je prevzem opravljen, razen pri naročnikovi zamudi, ko se šteje, da je prevzem opravljen z dnem zamude, če je dobava povsem pravilna. Na dobavnici morajo biti razvidne: številka okvirnega sporazuma, količina in serijske številke artiklov ter njihova vrednost (po kosih) ter priložena fotokopija naročilnice.
    3. Če naročnik ob prevzemu ugotovi, da blago ni kakovostno ustrezno (kakorkoli odstopa od navedb v dokumentaciji v zvezi z oddajo javnega naročila ali ponudbeni dokumentaciji, ali ni skladno z določili tega sporazuma in s specifikacijami), ga ne sprejme in takoj zavrne, ter zahteva, da mu na podlagi reklamacijskega zapisnika dobavi blago, ki ustreza predpisani kakovosti. Kakovostna odstopanja lahko naročnik pisno reklamira v roku 30-ih dni od prevzema oz. v skladu s predpisi in v primeru odpoklica še cel čas roka uporabe.
    4. Če stranka okvirnega sporazuma blaga ne zamenja v roku 24-ih ur od prejema reklamacije, to lahko stori naročnik na stroške stranke okvirnega sporazuma. V primeru ugotovljene neustrezne kakovosti naročnik takega blaga ni dolžan plačati, pri več kot trikratni ugotovitvi neustreznosti dobavljenega blaga, preneha zaveza naročnika, da bo v času okvirnega sporazuma/pogodbe tovrstno blago kupoval pri stranki okvirnega sporazuma. Povračilo nastale škode bo naročnik uveljavljal po splošnih pravilih civilnega prava.
    5. Če se izkaže, da dobava ponujenega blaga ni možna zaradi objektivnega razloga, ki nastopi po podpisu okvirnega sporazuma oz. po oddaji posameznega naročila, lahko naročnik okvirni sporazum brez kakršnihkoli obveznosti razdre, lahko pa sprejme nadomestno izpolnitev skladno s predpisi, ki urejajo obligacijsko področje, pri tem pa mora imeti nadomestno blago v vsakem pogledu enake ali boljše lastnosti.
    6. Naročnik, ki v roku ni pripravljen prevzeti pravilno napovedanega blaga ali pa pravočasno ne odgovori na obvestilo stranke okvirnega sporazuma, preide v zamudo. Prav tako preide v zamudo naročnik, ki ob dobavi ne podpiše predložene dobavnice.

7. člen

KRITNI NAKUP

1. Če stranka okvirnega sporazuma ne dobavlja blaga v skladu s tem sporazumom in zamuda pri dobavi blaga ni posledica višje sile ali razlogov na strani naročnika, ima naročnik pravico kupiti blago, ki je predmet posamične dobave, pri drugem dobavitelju oz. stranki okvirnega sporazuma, stranka okvirnega sporazuma pa je dolžna naročniku nadomestiti razliko v ceni med ceno iz sporazuma in ceno po kateri je naročnik blago kupil.
2. Naročnik je dolžan stranki okvirnega sporazuma poslati obvestilo o nameravanem nakupu iz prejšnjega odstavka tega člena, v katerem navede številko in datum naročilnice z izjavo, da bo naročeno blago kupil pri drugem dobavitelju oz. stranki okvirnega sporazuma, nato pa lahko izvrši kritni nakup, sporazum pa je za to dobavo razdrt.
3. Šteje se, da je bila stranka okvirnega sporazuma o nameravanem kritnem nakupu obveščena, če naročnik razpolaga z dokazilom o poslanem obvestilu.
4. Razliko med ceno po kateri je naročnik izvršil kritni nakup in ceno iz sporazuma je dolžan naročnik dokazati s kopijo računa, po katerem je kritni nakup plačal in stranki okvirnega sporazuma izstaviti račun.

8. člen

ZAMUDA IN POGODBENA KAZEN

* + 1. V primeru, da stranka okvirnega sporazuma zamuja z dobavo blaga iz razlogov, ki niso na strani naročnika ter ne gre za opravičeno zamudo, je dolžna plačati pogodbeno kazen.
    2. Pogodbeni stranki soglašata, da naročnik ni dolžan sporočiti stranki okvirnega sporazuma, da si pridržuje pravico do pogodbene kazni, če je prevzel blago potem, ko je stranka okvirnega sporazuma z njegovo dobavo zamujala.
    3. Če stranka okvirnega sporazuma zamuja z dobavo toliko, da bi lahko naročniku nastala škoda ali da bi dobava izgubila pomen, lahko naročnik nadomestno blago naroči pri drugi stranki okvirnega sporazuma na stroške zamudnika (pri tem uporabi dano zavarovanje dobre izvedbe pogodbenih obveznosti), lahko pa zahteva povrnitev dejanske škode ali razdre okvirni sporazum.
    4. Pogodbena kazen ali kritje za nadomestno blago se obračuna pri naslednjih izplačilih stranki okvirnega sporazuma.
    5. Pogodbeni stranki soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.

9. člen

JAMSTVA IN GARANCIJSKE OBVEZNOSTI STRANKE OKVIRNEGA SPORAZUMA

* + 1. Stranka okvirnega sporazuma naročniku jamči, da:
       - bo na kupljenem blagu ob izročitvi v posest pridobil lastninsko pravico;
       - kupljeno blago popolnoma ustreza vsem tehničnim opisom, karakteristikam in specifikacijam, ki so bile dane v okviru razpisne in ponudbene dokumentacije ali so priloga tega okvirnega sporazuma;
       - je blago popolnoma enako vzorčnemu, ki je bilo dano na testiranje, če je bilo pred nakupom s strani izvajalca to opravljeno;
    2. Jamstvo stranke okvirnega sporazuma za skrite napake na blagu velja še 180 dni po dobavi (pri sukcesivni dobavi šteto od dneva zadnje dobave). Če se v tem roku pri kateremkoli kosu dobavljenega blaga pokažejo zgoraj našteta odstopanja ali napake, lahko naročnik razdre okvirni sporazum delno ali v celoti. Prav tako ga lahko razdre v celoti, če stranka okvirnega sporazuma z dobavo (delno ali v celoti) zamuja za več kot 14 dni.

10. člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju okvirnega sporazuma ter kakorkoli vplivajo na izvedbo pogodbenih obveznosti.
    2. Stranka okvirnega sporazuma je dolžna pisno obvestiti naročnika o nastanku višje sile v dveh delovnih dneh po nastanku le-te.
    3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

11. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

* + 1. V primeru, da okvirna vrednost okvirnega sporazuma/pogodbe presega 10.000 EUR z DDV mora stranka okvirnega sporazuma naročniku najkasneje v petih dneh od prejema izvoda podpisanega okvirnega sporazuma s strani naročnika, kot pogoj za veljavnost okvirnega sporazuma/pogodbe naročniku izročiti finančno zavarovanje (bančno garancijo ali 1 bianco menico z menično izjavo in pooblastilom za unovčenje ali ustrezno kavcijsko zavarovanje zavarovalnice), v višini 10% okvirne pogodbene vrednosti v EUR z DDV in z veljavnostjo za čas veljavnosti okvirnega sporazuma/pogodbe + 30 dni, ki ga lahko naročnik unovči v naslednjih primerih:
       - če se bo izkazalo, da stranka okvirnega sporazuma dobave ne opravi v skladu z zahtevami pogodbe ali s specifikacijami;
       - če bo naročnik razdrl pogodbo zaradi kršitev ali zamude na strani stranke okvirnega sporazuma;
       - če stranka okvirnega sporazuma objavi nesolventnost, prisilno poravnavo ali stečaj;
       - če bo stranka okvirnega sporazuma kršila določila glede varstva podatkov.

1. Predložitev zavarovanja za dobro izvedbo pogodbenih obveznosti je pogoj za veljavnost te pogodbe.
2. Naročnik lahko finančno zavarovanje uveljavi brez predhodnega opomina, mora pa stranko okvirnega sporazuma o tem, da ga je uveljavil, obvestiti elektronsko ali pisno po pošti, najkasneje 3 dni po dnevu, ko ga je predložil v izplačilo.
3. Če naročnikova škoda presega znesek finančnega zavarovanja, bo naročnik povračilo nastale škode od stranke okvirnega sporazuma uveljavil po splošnih pravilih civilnega prava.

12. člen

VARSTVO PODATKOV

1. Pogodbeni stranki se zavežeta uporabljati in varovati vse pri izvajanju te pogodbe pridobljene osebne in/ali občutljive osebne podatke v skladu z veljavnimi predpisi o varovanju osebnih in/ali občutljivih osebnih podatkov.
2. Stranka okvirnega sporazuma se zaveže izvajati in zagotavljati varovanje osebnih podatkov in/ali občutljivih osebnih podatkov, pridobljenih v okviru te pogodbe, najmanj na enak način, s postopki in ukrepi, kot jih izvaja in zagotavlja naročnik in s podpisom te pogodbe potrjuje seznanjenost z njimi. Stranka okvirnega sporazuma se s podpisom te pogodbe zavezuje, da bo seznanil vse zaposlene, vključene v izvajanje te pogodbe, z načini, postopki in ukrepi naročnika za varovanje osebnih in/ali občutljivih osebnih podatkov.
3. Pogodbeni stranki za evidence dejavnosti obdelave, ki jih vodita v zvezi z aktivnostmi po tej pogodbi, pripravita ustrezne kataloge oziroma evidence ter izvajata vse postopke v skladu z določili veljavnega Zakona o varstvu osebnih podatkov ter Splošne uredbe EU o varstvu podatkov.

13. člen

KONČNE DOLOČBE

* + 1. Ničen je okvirni sporazum, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
       - pridobitev posla ali
       - za sklenitev posla pod ugodnejšimi pogoji ali
       - za opustitev dolžnega nadzora nad izvajanjem pogodbenih obveznosti ali
       - za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.
    2. Ta okvirni sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani stranke okvirnega sporazuma ali podizvajalca ali

- če bo naročnik seznanjen, da je pristojni državni organ pri stranki okvirnega sporazuma ali podizvajalcu v času izvajanja pogodbe ugotovil najmanj dve kršitvi v zvezi s:

o plačilom za delo,

o delovnim časom,

o počitki,

- opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti okvirnega sporazuma še najmanj šest mesecev oziroma če stranka okvirnega sporazuma nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je okvirni sporazum razvezan z dnem sklenitve novega okvirnega sporazuma o izvedbi javnega naročila za predmetno naročilo. O datumu sklenitve novega okvirnega sporazuma bo naročnik obvestil stranko okvirnega sporazuma..

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je okvirni sporazum razvezan trideseti dan od seznanitve s kršitvijo.

* + 1. Okvirni sporazum se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb tega okvirnega sporazuma je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
    2. V vsakem primeru lahko katera od pogodbenih strank od okvirnega sporazuma odstopi, s tem da glede na razlog odstopa izbere za nasprotno stran primeren čas ter poravna vse stroške, ki jih s tem povzroči.
    3. Za urejanje medsebojnih obveznosti in pravic, ki niso izrecno dogovorjene s tem okvirnim sporazumom, se uporabljajo določila Obligacijskega zakonika in drugi predpisi, ki urejajo pogodbene odnose.
    4. Pogodbeni stranki se dogovorita, da bosta poskušali vse spore iz tega okvirnega sporazuma rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz okvirnega sporazuma odločalo stvarno pristojno sodišče po sedežu naročnika.
    5. Okvirni sporazum je sestavljen v dveh izvodih, od katerih prejme naročnik dva izvoda, stranka okvirnega sporazuma pa en izvod.

|  |  |
| --- | --- |
| **Začetek veljavnosti** | **Konec veljavnosti** |
|  |  |
| **Predčasna odpoved okvirnega sporazuma** | |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti. | 1. Z dnem unovčenja finančnega zavarovanja. |
| 1. Neaktivnosti stranke okvirnega sporazuma ob posameznih povpraševanjih (če se stranka okvirnega sporazuma zaporedoma vsaj dvakrat ne odzove na povpraševanje naročnika). | Ad 2, 3, 4, 5, 6, 7, 8, 9 in 10) Z dnem, ko stranka okvirnega sporazuma prejme obvestilo o odpovedi okvirnega sporazuma. |
| 1. Neutemeljena zavrnitev naročila s strani stranke okvirnega sporazuma, odstopanje od naročenega načina dobave ali nekvalitetno oziroma nepravilno opravljena dobava. |
| 1. Zamuda stranke okvirnega sporazuma ali napake pri dobavi, ki bistveno zmanjšajo pomen posla. |
| 1. Če stranka okvirnega sporazuma dobavi nekvalitetno blago in ga na zahtevo naročnika ne zamenja. |
| 1. Če stranka okvirnega sporazuma po pisnem opominu naročnika še vedno dobavlja blago neustrezne kakovosti. |
| 1. Dosežek maksimalne višine pogodbene kazni |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s stranke okvirnega sporazuma pogodbe o izvedbi javnega naročila ali njegovega podizvajalca. |
| 1. V primerih določenih v 96. členu ZJN-3. |
| 1. V primeru, da stranka okvirnega sporazuma ne izpolnjuje pogodbenih obveznosti na način, predviden v pogodbi o izvedbi javnega naročila |
| 1. Če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javni razpis, ki je po veljavni zakonodaji obvezujoč za naročnika. | 12.Z dnem pravnomočnosti novega javnega naročila. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz tega sporazuma in nastalo škodo. | 13.Z dnem, ko nasprotna stranka prejme obvestilo o odpovedi okvirnega sporazuma. |

|  |  |
| --- | --- |
| **PRILOGE OKVIRNEGA SPORAZUMA/POGODBE** | |
| 1. del | Izpis iz spletne aplikacije (seznam      ) |
| 1. del | Finančno zavarovanje, ki ga v originalu hrani naročnik |

|  |  |  |
| --- | --- | --- |
| **Prodajalec/Izvajalec** |  | **Naročnik** |
|  |  | Splošna bolnišnica "dr. Franca Derganca" Nova Gorica  Ulica padlih borcev 13A  5290 Šempeter pri Gorici |

     , dne       Šempeter pri Gorici,

Podpisnik:      Podpisnik:

v.d.direktorja zavoda

mag. Ernest Gortan